Cég rögzítése

A Partnerek,

Cégek,

Új cég menüpont alatt lehet a partnernyilvántartásba céget rögzíteni.
Az Új cég - mini menüpont alatt egy egyszerűsített űrlapon is lehetőség van a cégek rögzítésére.
Az itt rögzített cégek adatai is később pótolhatók.

Általános adatok

Cégnév: a cég neve.

Adószámok, adószám típusok:

Adószám: A cég belföldi adószáma. Megfelelő formátuma 8-1-2 darab számjegyek, kötőjelekkel elválasztva (XXXXXXXX-Y-ZZ). Pl: 23882991-2-42. A kötőjelek nélküli vagy tipográfiai kötőjelekkel írt verziója érvénytelen.

| Adószám ellenőrzés | gombra kattintva az eVIR ellenőrzi az érvényességét, és jelzi, ha probléma van vele valamint javítja formátumát.
Érvényes adószám beírása után, a gombra kattintva a program automatikusan kitölti az üres cégnév és cím adatokat.

Csoportazonosító szám

Közösségi adószám: birtokosa kereskedelmi kapcsolatot létesíthet más uniós tagországokban működő adóalanyokkal.

Közösségen kívüli adószám

Webcím: a cég weboldalának címe

Fordított áfára jogosult: A fordított Áfa rendszer alkalmazásával az eladónak nem kell beszednie az esedékes Áfa összegét. A vevő (csak cég lehet, magánszemély nem) függetlenül felelős a helyes Áfa összeg megfizetéséért a nemzeti adóhatóság felé.

Aktív: a cég aktív állapotának jelzése

Csoportok

A partner törzsadatokban kezelt partnercsoportokba lehet besorolni a partnereket.
Ezek teljesen szabadon választott csoportok, az alapértelmezett telepítésben a következő csoportok vannak beállítva: Szállító, Vevő, VIP partner, Viszonteladó, Webshop.

Címek

Cégek esetében az első cím a Székhely, de bármennyi további címet lehet hozzáadni a | + Több cím | gomb segítségével.

Címenként a következő adatokat tartjuk nyilván:

Címtípus
A rendszer dedikáltan kezelhet különböző címtípusokat, pl:

Számlázási cím: alapvetően ezt a címet fogja javasolni számla készítéskor

Postacím: a rendszer képes olyan jobb ablakos boríték betétlap automatikus nyomtatására számlázáskor, amelyen a partner postacíme szerepel (ha a partner ettől eltérő székhely vagy számlázási címmel rendelkezik).

Név

Ország

Irányítószám
Irányítószám közvetlenül partner cím rögzítéskor is felvehető az adatbázisba!

Város

Cím

Telefonszámok

Bármennyi telefonszámot lehet hozzáadni a | + Több telefonszám | gomb segítségével.

Telefonszámonként a következő adatokat tartjuk nyilván:

Típus: A telefon típusokat a törzsadatokban lehet kezelni.
Alapértelmezett típusok:

vezetékes

mobil

fax

Név: A telefonszámhoz tartozó szabad szöveges mező.
Például: kapcsolattartó neve.

Telefonszám

E-mail címek

Bármennyi e-mail címet lehet hozzáadni a | + Több e-mail | gomb segítségével.
E-mail címenként a következő adatokat tartjuk nyilván:

Típus: Az e-mail típusokat a törzsadatokban lehet kezelni.

Privát

Pénzügy:

Számla

Levelezőlista

Egyéb

Számla információ

Általános

Név: Az e-mail címhez tartozó szabad szöveges mező.

E-mail cím

Az e-mail címek közül is lehetőség van kiemelten kezelni néhányat, mint pl.:

Számla típusú email cím: számla készítésekor erre a címre tudja az eredeti példányt, vagy egy másolati példányt automatikusan küldeni.

Pénzügy típusú email cím: erre a címre küldi a rendszer a fizetési felszólításokat és egyéb, pénzügyi vonatkozású e-maileket.

Beállítások

A partner pénzügyi beállításai.
A feltelepített moduloktól függően jelennek meg a különböző beállítási lehetőségek.

Bankszámlaszámok

A partner bankszámlaszámainak nyilvántartása. Bármennyi bankszámlaszámot hozzá lehet adni a | + Több bankszámlaszám | gombbal.
Nyilvántartott adatok:

Bank

Bankszámlaszám

Alkalmazottak és kapcsolatok

Cégeket és személyeket külön kezeli a rendszer, viszont közöttük kapcsolatokat lehet beállítani.

Megjegyzések

Bármilyen szabad szöveges megjegyzést lehet írni a partnerhez.

A rendszerbeállításokban bekapcsolható, hogy a Partner megjegyzés látható bizonylat készítéskor.

Partner rögzítése

Az adatok megadását követően kétféle módon lehet továbblépni a funkció gombokkal:

| Felvesz | az adatok rögzítése a partner adatbázisba

| Felvesz, tovább… | az adatok rögzítése a partner adatbázisba, majd további személyek rögzítése a céghez alkalmazottként.

Ismeretlen irányítószám

Ha az új partner címe magyarországi, és az eVIR szerint a címben megadott irányítószámhoz nem a megadott városnév tartozik, akkor az adatrögzítési folyamat megszakad, és egy figyelmeztetés jelenik meg. Folytatni két módon lehet:

Kijavítani a városnevet a hibaüzenetben szereplő ismert városnévre

Kipipálni az irányítószám mező mellett megjelent „Felvétel az adatbázisba” checkboxot, ami a partner rögzítésével egyidejűleg eltárolja az irányítószámhoz az új városnevet is

A Felvesz gomb megnyomásával folytatható a partner adatainak rögzítése.

Egyező / hasonló név

Az eVIR rendelkezik egy hasonló nevű partnerekre figyelmeztető ellenőrzési lehetőséggel. Ez a modul nem része az alaptelepítésnek, de kérhető a beállítása. A modul telepítése után új partner rögzítésekor jelzi a rendszer, ha nagyon hasonló nevet érzékel. Nem pontos egyezést keres, hanem hasonlóságot, azaz elég csak az új név egy részének megegyezni a már adatbázisban levő nevekkel a jelzéshez. A rendszer hasonló nevű partnerek esetén megszakítja az adatrögzítési folyamatot, és a Hasonló név már van az adatbázisban. Erősítse meg a felvételi szándékát! üzenettel jelzi a lehetséges problémát. Innen két módon lehet folytatni:

Ha tényleg azonos az újonnan rögzíteni kívánt név az adatbázisban levővel, akkor az Eldob gombbal megszakítható az adatrögzítés. Ha további vizsgálat szükséges az egyezőség megállapításához, akkor egy másik ablakban megnyitva a partnerlistát kikereshető belőle a hibaüzenetben szereplő név.

Ha téves a jelzés, vagy ugyan egyezik a név de ez nem probléma (pl. lehet több Kovács Péter is), akkor a Felvesz gomb felett megjelenő Lehet azonos cégnév checkbox kipipálásával lehet a rendszerrel akár a pontosan megegyező nevű új partnert is rögzíteni.

Partner adatok beillesztése bizonylat megjegyzésbe

Bizonylatok megjegyzésébe megjegyzés sablonként beilleszthetőek a következő partner adatok:

Partner címek

Partner megjegyzések

Partner telefonszámok

Kapcsolódó oldalak:

Partnernyilvántartás

eVIR YouTube videók felhasználók részére